Jānis Zariņš (politiķis)

Jānis Zariņš (dzimis 1996. gada 30. oktobrī) ir latviešu politiķis, šobrīd — 14. Saeimas deputāts no partijas "Vienotība".

2017. gadā absolvēja mācības Valsts Priekuļu lauksaimniecības tehnikumā, bet 2020. gadā Latvijas Universitātes bakalaura studiju programmu, iegūstot politikas zinātnes bakalaura grādu. Darbojās Rīgas pašvaldībā, līdztekus bija "Vienotības" jaunatnes organizācijas valdes loceklis.Saeimas deputātu kandidātu saraksti lsm.lv 2022. gadā

 Politiskā darbība 
2022. gada rudenī notikušajās 14. Saeimas vēlēšanās J. Zariņš kandidēja no partiju apvienības "Jaunā Vienotība" saraksta Vidzemes vēlēšanu apgabalā, taču sākotnēji netika ievēlēts. 2025. gada jūnijā tomēr kļuva par deputātu Raimonda Čudara vietā, kaut arī Saeimas deputāta mandāts R. Čudara vietā vispirms pienācās Ķekavas novada domē ievēlētajai Viktorijai Bairei, bet viņa atteicās, jo kļuva par pašvaldības vadītāju. J. Zariņu ievēlēja Saeimas Cilvēktiesību un sabiedrisko lietu komisijā, no kuras atsauca Edmundu Jurēvicu, un arī Publisko izdevumu un revīzijas komisijā.Ministru rokādes un pašvaldību vēlēšanu dēļ mainās Saeimas frakciju sastāvs; Bērziņa vadīs Pieprasījumu komisiju lsm.lv 2025. gada 19. jūnijā

Jānis Zariņš ir Saeimas Vidzemes deputātu grupas vadītājs. Vidzemes deputātu grupa tika izveidota 2025. gada 5. novembrī un tajā dibināšanas brīdī darbojās 12 deputāti.

 Atsauces 

Kategorija:1996. gadā dzimušie
Kategorija:14. Saeimas deputāti